สอบถามน่อยค้ะ ผ่าตัดท้องนอกมดลูกมาเมื่อวันที่ 18/10/65 วันที่07/11/65 ตรวจการตั้งครรภ์ผลการตั้งครรภ์ยังขึ้น 2 ขีดอยู่เลยค้ะ แต่ขึ้นจางมากๆ แบบนี้เมื่อไหร่จะตรวจไม่เจอค้ะ
สวัสดีค่ะ หลังจากที่ผ่าตัดเพื่อรักษาการตั้งครรภ์นอกมดลูก ระดับฮอร์โมน HCG ที่เป็นออร์โมนที่ตรวจพบในการตั้งครรภ์ จะค่อยๆ ลดลงจนเข้าสู่ระดับปกติและตรวจไม่พบจากการตรวจเลือดหรือปัสสาวะ ในเวลาประมาณ 1 เดือน บางรายก็อาจตรวจไม่พบเร็วกว่านี้ ทั้งนี้ขึ้นอยู่กับระดับของฮอร์โมน HCG เริ่มต้นของแต่ละคน และอายุครรภ์ ดังนั้น หากได้ผ่าตัดไปเมื่อวันที่ 18 ต.ค. แล้ววันที่ 7 พ.ย. ยังคงตรวจพบขึ้น 2 ขีดอยู่ แต่จางมาก ก็แสดงว่าระดับฮอร์โมนได้ลดลงมากแล้ว เพียงแต่ยังไม่กลับเป็นปกติเดิม ซึ่งอาจรอให้ครบ 1 เดือน แล้วจึงตรวจดูอีกครั้งค่ะอย่างไรก็ตาม ในระหว่างนี้ ก็ต้องเริ่มใช้วิธีคุมกำเนิดต่างๆ เพราะหลังการผ่าตัด อาจมีโอกาสตั้งครรภ์ใหม่ได้ภายในไม่กี่สัปดาห์ค่ะ และควรงดการตั้งครรภ์ไปก่อนอย่างน้อย 3 เดือนค่ะ